**Siseministeerium**

**Pikk 61**

**15065 TALLINN**

02.02.2025.a, nr 1-10.1/

**Eesti Kirikute Nõukogu taotlus riigieelarvelise toetuse saamiseks Eesti Vabariigi 2026. aasta riigieelarvest**

Lugupeetud siseminister härra Lauri Läänemets

Eesti Kirikute Nõukogu tänab Siseministeeriumi riigieelarvest 2025. aastaks eraldatud riigieelarvelise toetuse eest, mis on mõeldud Eesti Kirikute Nõukogu ja teiste sihtotstarbeliselt toetatud organisatsioonide tegevuseks. Tänu sellele toetusele saab võimalikuks mitmete, kogu Eesti ühiskonda teenivate töösuundade teostamine.

Eesti Kirikute Nõukogu palub lähtuvalt Vabariigi Valitsuse ja Eesti Kirikute Nõukogu vahel sõlmitud Ühishuvide protokollis sõnastatud ülesannete täitmiseks ning Siseministeeriumi ja Eesti Kirikute Nõukogu vahel sõlmitud koostöö-kokkuleppest punkt 1. „*Leppe eesmärk: Leppe eesmärk on poolte koostöös tõsta ühiskonnas religioonialast teadlikkust ja tugevdada ühiskondlikku sidusust ning kogukondade, perekondade ja laste sotsiaalset turvalisust*“ täitmiseks riigieelarvelist toetust Eesti Vabariigi 2026. aasta riigieelarves 657 000 eurot (lisa 1).

Eesti Kirikute Nõukogu taotleb riigieelarvelise eraldise suurendamist 2026. aastal võrreldes 2025. aasta eraldisega, et tagada riigile ja rahvale mitmete oluliste töövaldkondade jätkusuutlik tegevus ning ühishuvide protokollis sätestatud eesmärkide täitmine.

Lugupidamisega

/allkirjastatud digitaalselt/

Vilver Oras

Eesti Kirikute Nõukogu täitevsekretär

|  |  |  |  |  |
| --- | --- | --- | --- | --- |
| **Nr** | **Valdkond - Eesti Kirikute Nõukogu tegevus** | **Taotlus**  **2025** | **2025 tegelik** | **Taotlus 2026** |
| 1. | **Ühiskonna religioonialase teadlikkuse tõstmine:** Ususõnastiku koostamine, konverentside ja koolituste korraldamine, õppematerjalide koostamine, religioossete meediaväljaannete  toetamine, Eesti Piibliseltsi töö toetamine, trükised, teatmik “Teeliste kirikud”, kristliku hariduse õppematerjalide koostamine. | 244 000 | 150 873 | 244 000 |
| 2. | **Ühiskondliku sidususe tugevdamine:** töövaldkondade finantseerimine, liikmeskirikute tegevuste toetamine, oikumeeniliste projektide toetamine, rahvusvaheliste suhte arendamine, kaplanite täiendkoolitused ja kutseühingu toetamine, teoloogilise õppematerjali koostamine. | 227 000 | 174 025,50 | 227 000 |
| 3. | **Kogukondade, perekondade ja laste sotsiaalse turvalisuse tugevdamine:** SA Väärtustades Elu koolituskavade elluviimine, PREP koolitused ja isade- ning emadepäeva konverentside korraldamine; noortetöö toetamine, kristliku sotsiaaltöö toetamine MTÜde ja SA kaudu, looduhoiutöö toetamine kogudustes, materjalide loomise ja koolituste läbiviimise kaudu. | 78 000 | 59 829,50 | 78 000 |
| 4. | **Administreerimine ja halduskulud:** juhatuse ja sekretariaadi palgad ja tegevustoetused, aastateemaga seonduvad üritused. | 108 000 | 118 772,00 | 108 000 |
|  | **Riigieelarveline toetus kokku:** | **657 000** | **503 500** | **657 000** |